«**Пусткі**» (англ.: Badlands) — амерыканскі драматычны фільм 1973 года, пастаўлены рэжысёрам Тэрэнсам Малікам па ўласным сцэнарыі. Рэжысёрскі дэбют Маліка ў вялікім кіно. Галоўныя ролі ў фільме выканалі Марцін Шын і Сісі Спейсек.

Асновай для фільма паслужыла рэальная гісторыя Чарлза Старквезера[en] і Кэрыл Ф’югейт[en], якія здзейснілі ў 1958 годзе серыю забойстваў у Небрасцы і прылеглых штатах.

Праз 20 гадоў пасля выхаду фільм быў занесены ў Нацыянальны рэестр фільмаў.

Сюжэт
-----

У канцы 1950-х гадоў малады хлопец па імені Кіт, які спрабуе браць за прыклад Джэймса Дзіна[en], але сам працуе ў правінцыйнай глушы зборшчыкам смецця, знаёміцца з Холі, 15-гадовай дачкой мастака рэкламных плакатаў. Калі маладыя людзі пачынаюць сустракацца, бацька дзяўчыны не ўхваляе выбар Холі і забараняе ім бачыцца. Кіт і Холі працягваюць сустракацца, у пакаранне бацька Холі забівае яе сабаку. Пасля гэтага Кіт заяўляецца ў дом Холі і забівае яе бацьку.

Закаханыя падпальваюць хату Холі з трупам бацькі ўнутры і падаюцца на ўцёкі ў бясплодныя пустынныя землі амерыканскіх раўнін. Ва ўцёках яны здзяйсняюць забойства за забойствам, але не асабліва задумваюцца аб наступствах. Пагалоска пра іх распаўсюджваецца па краіне і робіць пасрэдных, па сутнасці, маладых людзей знакамітасцямі нацыянальнага маштабу. Калі ім надакучвае кружыць па аднастайным тужлівым пейзажы, яны вырашаюць дабрацца да гор, але паліцыя не выпускае іх з-пад увагі. Разумеючы асуджанасць далейшага супраціву, Холі адмаўляецца ісці за Кітам далей і здаецца ўладам. Кіт яшчэ нейкі час працягвае ўцёкі, але затым таксама здаецца. Кіт аказваецца знакамітасцю нават сярод паліцыі, яму ціснуць руку, ён раздае сувеніры на памяць.

Кіту і Холі даюць магчымасць у апошні раз пагаварыць адзін з адным на аэрадроме. У фінале фільма Холі распавядае пра далейшы лёс герояў: яна атрымае ўмоўны тэрмін, выйдзе замуж за сына свайго адваката і стане прыкладнай амерыканскай хатняй гаспадыняй, а Кіт праз паўгода будзе пакараны смерцю на электрычным стуле.

Акцёрскі склад
--------------

* Марцін Шын — *Кіт*
* Сісі Спейсек — *Холі*
* Уорэн Оўтс[en] — *бацька Холі*
* Рамон Біры[en] — *Кейта*
* Джон Картэр[en] — *багач*
* Алан Вінт[en] — *намеснік шэрыфа*
* Гэры Літлджон — *шэрыф*
* Тэрэнс Малік — *госць багача*

Узнагароды
----------

Паводле рэсурса «*Internet Movie Database*» фільм быў адзначаны 4 кінаўзнагародамі і яшчэ 1 намінацыяй.

Зноскі
------

1. 1 2 3   Праверана 7 ліпеня 2016.
2. 1 2   Праверана 7 ліпеня 2016.
3. 1 2 3 4   Праверана 7 ліпеня 2016.
4. 1 2 3 4 5 6   Праверана 7 ліпеня 2016.
5. 1 2  Česko-Slovenská filmová databáze — 2001.<a href='https://wikidata.org/wiki/Track:Q3561957'></a>
6. 1 2  Internet Movie Database — 1990. Праверана 28 мая 2022.<a href='https://wikidata.org/wiki/Track:Q37312'></a>
7. ↑  Badlands (1973) — IMDb (англ.).  Сайт «*Internet Movie Database*». Праверана 30 мая 2023.
8. ↑  Badlands (1973) — Awards (англ.).  Сайт «*Internet Movie Database*». Праверана 30 мая 2023.

Спасылкі
--------

* Пусткі на сайце «Internet Movie Database» (англ.)


|  |  |
| --- | --- |
| ⚙️   Тэматычныя сайты | AllMovie · AlloCiné · Česko-Slovenská filmová databáze · FilmAffinity · Internet Movie Database · Metacritic · Rotten Tomatoes · The American Film Institute Catalog of Motion Pictures |
| Слоўнікі і энцыклапедыі | Britannica (онлайн) |
| 

| Нарматыўны кантроль |
| --- |
| BIBSYS: 13030010 · BNC: a12009234 · BNE: XX5287491 · BNF: 16525325n · GND: 7539118-1 · LCCN: no2010164171 · SUDOC: 155573667 · VIAF: 298171268 |

 |

| ⛭Фільмы Тэрэнса Маліка |
| --- |
| 
* Фільмаграфія Тэрэнса Маліка
* Спіс узнагарод і намінацый Тэрэнса Маліка[en]

 |
| 
Пусткі (1973) •
Райскія дні[en] (1978) •
Тонкая чырвоная лінія[en] (1998) •
Новы Свет (2005) •
Дрэва жыцця (2011) •
Да цуду (2012) •
Рыцар кубкаў (2015) •
Вандроўка часу (2016) •
Песня за песняй (2017) •
Схаванае жыццё (2019) •
Шлях ветру[en]
 |